താലിബാന് ആധിപത്യം ഇന്ത്യയോട് സഹായം അഭ്യര്ത്ഥിച്ച് അഫ്ഗാനിസ്ഥാന് കാബൂള്: അഫ്ഗാനിസ്ഥാനില് താലിബാന് നിയന്ത്രണങ്ങള് സ്ഥാപിച്ചുകൊണ്ടിരിക്കുന്ന പശ്ചാത്തലത്തില് ഇന്ത്യയോട് സഹായം അഭ്യര്ത്ഥിച്ച് അഷ്റഫ് ഗനി സര്ക്കാര്. അഫ്ഗാനിസ്താനിലെ ആറ് പ്രവിശ്യാ തലസ്ഥാനങ്ങളുടെ നിയന്ത്രണം താലിബാന് പിടിച്ചെടുത്തതിന് പിന്നാലെയാണ് അഫ്ഗാന് സര്ക്കാര് ഇന്ത്യയോട് സഹായം അഭ്യര്ത്ഥിച്ചിരിക്കുന്നത്. ഇന്ത്യന് വ്യോമസേന തങ്ങളുടെ വ്യോമസേനയുടെ പിന്തുണക്ക് എത്തണമെന്ന് അഫ്ഗാന് സര്ക്കാര് ആഗ്രഹിക്കുന്നുവെന്ന് ദി പ്രിന്റ് റിപ്പോര്ട്ട് ചെയ്തു. അതേസമയം വടക്കന് മേഖലയിലെ ഏറ്റവും വലിയ നഗരമായ മസാര്ഇഷെരീഫ് പിടിച്ചടക്കാനുള്ള ശ്രമത്തിലാണ് താലിബാന്. നഗരത്തിന്റെ നാല് വശങ്ങളില് നിന്നും ആക്രമണം ആരംഭിച്ചതായി താലിബാന് വക്താവ് സോഷ്യല് മീഡിയ വഴി പ്രഖ്യാപിച്ചിരുന്നു. ഈ സാഹചര്യത്തില് മസര് ഇ ഷെരീഫില് നിന്ന് ഇന്ത്യന് പൗരന്മാര് പ്രത്യേക വിമാനത്തില് ചൊവ്വാഴ്ച തന്നെ നാട്ടിലേക്കു തിരികെ വരണമെന്ന് കേന്ദ്രസര്ക്കാര് ആവശ്യപ്പെട്ടിട്ടുണ്ട്. സര്ക്കാര് കണക്കനുസരിച്ച് 1,500 ഇന്ത്യക്കാരാണ് അഫ്ഗാസ്ഥാനിലുള്ളത്. കഴിഞ്ഞ മാസം കാണ്ഡഹാറില് നിന്ന് 50 നയതന്ത്ര പ്രതിനിധികളെയും സുരക്ഷാ ഉദ്യോഗസ്ഥരെയും ഇന്ത്യ പിന്വലിച്ചിരുന്നു. അമേരിക്കയുടെ നേതൃത്വത്തിലുള്ള സഖ്യസേന പിന്മാറിയതിനെ തുടര്ന്ന് ഭരണം പിടിച്ചെടുക്കാനായി താലിബാന് കനത്ത പോരാട്ടമാണ് നടത്തിക്കൊണ്ടിരിക്കുന്നത്.